Ενδεικτική απάντηση
α. Η επιχειρηματική δραστηριότητα του συνεταιρισμού με βάση τους τομείς παραγωγής στους οποίους δραστηριοποιείται χαρακτηρίζεται ως «κάθετης ολοκλήρωσης». Ο αγροτικός συνεταιρισμός αναλαμβάνει τα στάδια της παραγωγής ροδάκινου από τα μέλη του και της μεταποίησής του στο εργοστάσιο κονσερβοποίησης που διαθέτει.
β. Η προσφορά κονσερβοποιημένου ροδάκινου από τις επιχειρήσεις θα μειωθεί, καθώς μεταβλήθηκε ο παράγοντας «καιρικές συνθήκες». Η χαλαζόπτωση προκάλεσε μεγάλες ζημιές στις καλλιέργειες και οδήγησε σε μειωμένη παραγωγή ροδάκινου, επομένως και σε μείωση της προσφοράς του από τους ροδακινοπαραγωγούς προς τα εργοστάσια. Αυτό θα έχει ως αποτέλεσμα την μείωση της προσφοράς κονσερβοποιημένου ροδάκινου από τις επιχειρήσεις.
γ. Η νέα τιμή ισορροπίας του προϊόντος θα είναι αυξημένη. Η μείωση της προσφοράς κονσερβοποιημένου ροδάκινου λόγω της χαλαζόπτωσης, με δεδομένη τη ζήτηση, οδηγεί σε νέο σημείο ισορροπίας, όπου η ποσότητα προϊόντος έχει μειωθεί και η τιμή του έχει αυξηθεί.

